**Atodiad 6: Templed achos busnes llawn**

**Crynodeb gweithredol**

|  |
| --- |
| **Uchafswm o 1,500 gair**Dylai hwn fod yn grynodeb byr o’r cynnig a dylai gael ei ddiweddaru i gynnwys y sefyllfa derfynol.Dylai hwn ddatgan bod £X miliwn yn cael ei geisio i gyflawni X dros gyfnod o X blynedd ac y caiff ei dalu gan X a'i gadarnhau gan X.Beth ydych chi eisiau ei wneud? (Ar y pwynt hwn, byddwch wedi dadansoddi’ch rhestr fer o opsiynau a bydd gennych opsiwn sy’n cael ei ffafrio.)Pwy yw’r buddiolwyr?Pam mae angen ichi ei wneud?Beth gaiff ei gyflawni ar ffurf buddion o ran cyflwr, capasiti a lleihau costau?Beth yw'r gost a amcangyfrifir? Dylai gynnwys ffactorau allweddol fel y gost y m2, y gost y disgybl, capasiti’r ysgol arfaethedig unrhyw oblygiadau i ysgolion eraill yn yr ardal gyfagos, a dylid cadarnhau'r fformwla cyllid,e.e. *Cynnig yw hwn i adeiladu ysgol 11-19 oed newydd ar safle presennol ar gyfer 1,500 o ddysgwyr. Bydd hyn yn mynd i'r afael â'r capasiti dros ben / cyflwr gwael yr adeiladau yn yr ysgol bresennol. Bydd yn arwain at ddisodli ysgol Categori D ag ysgol Categori A. Bydd yn golygu gostyngiad o 200 lle yn y capasiti dros ben, gan ddod â’r lleoedd gwag presennol i lai na 10% ac rydym yn rhagweld arbedion refeniw o £20k y flwyddyn ar gostau ynni.**£8 miliwn fydd cost yr opsiwn a ffefrir.* Dylech gynnwys crynodeb o’r casgliadau y daethpwyd iddynt ym mhob un o bum adran yr Achos Busnes. |

**Yr achos strategol**

|  |
| --- |
| **Uchafswm o 1,000 gair**Cofiwch gyfeirio’n ôl at y Rhaglen Amlinellol Strategol (RhAS/SOP), yr Achos Amlinellol Strategol (AAS/SOC) a’r Achos Busnes Amlinellol (ABA/OBC), gan nodi unrhyw newidiadau allweddol ers i’r dogfennau hyn gael eu cynhyrchu a’u cymeradwyo.Dylai unrhyw sylwadau a wneir fel rhan o’r broses asesu gael eu hadlewyrchu yma gan nodi sut yr ymatebwyd iddynt.Dylai unrhyw newidiadau i strategaethau cenedlaethol, rhanbarthol neu leol sydd wedi digwydd ers cymeradwyo’r ABA/OBCgael eu nodi yma.Dylid ailddatgan amcanion buddsoddi’r prosiect a dylid nodi unrhyw newidiadau ers yr Achos Busnes Amlinellol.Cofiwch gyfeirio at strategaeth busnes y sefydliad(au), ac unrhyw strategaethau cenedlaethol neu ranbarthol perthnasol, gan nodi unrhyw newidiadau ers cael cytundeb i Gynllun Busnes Amlinellol y cynllun. |

**Yr achos economaidd**

|  |
| --- |
| **Uchafswm o 1,000 gair**Gan fod sylw manwl wedi cael ei roi i’r adran hon yn ystod yr Achos Busnes Amlinellol, does dim angen ailddatgan yr achos yn fanwl, ond lle gwnaed newidiadau ystyriwch a allai’r newidiadau hynny gael effaith berthnasol ar safle’r opsiynau fel y’u nodwyd yn yr Achos Busnes Amlinellol, a chofnodwch eich casgliadau.Dylai’r adran hon ailddatgan y ffactorau llwyddiant tyngedfennol, tynnu sylw at unrhyw newidiadau ers yr Achos Busnes Amlinellol, a chadarnhau bod yr arfarniadau economaidd i gyd wedi cael eu cwblhau yn unol â Llyfr Gwyrdd Trysorlys EM.I’r rhai sy’n cyflwyno ABA-OBC / ABLl-FBC ar y cyd, sylwch fod rhaid defnyddio’r ddwy set o ganllawiau gyda’i gilydd a darparu dadansoddiad llawn. |

**Yr achos masnachol**

|  |
| --- |
| **Uchafswm o 1,500 gair**Mae’r rhan hon o’r ABLl/FBCyn nodi’r trefniadau sydd wedi’u negodi ac mae’n cynnwys disgrifiad o’r gwasanaethau gofynnol a’r cytundebau trosglwyddo risg.Dylai hwn fod yn ddadansoddiad llawn sydd:* Yn amlinellu’r dull caffael a sut mae’n cydymffurfio â Chyfarwyddebau’r UE, Rheoliadau Contractau Cyhoeddus 2015 a pholisi caffael Cymru.
* Yn nodi’r cytundeb sydd wedi’i negodi a’r trefniadau contract.
* Yn nodi goblygiadau ariannol y cytundeb.
* Yn cadarnhau y cadwyd at yr OJEU/fframwaith a/neu’r Gweithdrefnau Rheolau Sefydlog.
* Yn cadarnhau’r Rhaglen/ Rhestr o fanteision cymunedol rydych chi wedi’i gosod, sut caiff y targedau eu cyrraedd a sut byddwch chi’n rheoli’r gwaith o wireddu’r Buddion Cymunedol mewn partneriaeth â’r contractwr (os yw’r caffael wedi’i gwblhau gellir atodi unrhyw atebion/cyflwyniadau a ddaw i law gan y contractwr llwyddiannus at yr Achos Busnes Llawn).
 |

**Yr achos ariannol**

|  |
| --- |
| **Uchafswm o 1,000 gair**Diben yr adran hon yw nodi goblygiadau ariannol pendant yr ateb yr ymrwymir iddo drwy gontract.Dylai gynnwys y trefniadau ariannol ar eu gwedd derfynol:Gan fod Llywodraeth Cymru’n talu am 50% o’r prosiect, mae’n bwysig i ni fod yn hyderus bod y 50% arall yn fforddiadwy.Dylai’r achos hwn gadarnhau’r ffynonellau arian cyfatebol. Er enghraifft:* Derbyniadau Cyfalaf: cadarnhad fod y rhain wedi dod i law a’u bod wedi’u clustnodi i bwrpas y prosiect. Gydag unrhyw dderbyniadau nad ydynt wedi’u gwireddu, dylid rhoi sicrwydd ynglŷn ag amseriad a swm y derbyniad.
* Arian Cyfalaf: dylid darparu tystiolaeth o ymrwymiad y Cabinet / Bwrdd.
* Benthyca Darbodus / Arall: dylid darparu tystiolaeth fod benthyciad wedi’i sicrhau a bod ffrwd refeniw wedi’i nodi i dalu’r ad-daliadau.
* Arbedion a gyflawnir drwy ad-drefnu ysgolion: dylid darparu tystiolaeth o ymrwymiad y Cabinet / Bwrdd.

Dylai costau’r prosiect gael eu dadansoddi fel y gwnaed yn yr Achos Busnes Amlinellol, ond dylid eu diweddaru i ddangos y costau fesul blwyddyn ariannol ar eu gwedd derfynol yn sgil negodi’r contract. Ym mhob achos, dylai taliadau cyfalaf, TAW, a chostau risg (unrhyw arian wrth gefn neu lwfans ar gyfer addasiadau risg a gogwydd optimistiaeth) gael eu dangos ar wahân. |

**Yr achos rheoli**

|  |
| --- |
| **Uchafswm o 1,000 gair**Dylai’r achos hwn gynnwys cadarnhad y bydd methodoleg PRINCE 2 yn cael ei defnyddio, a nodi strwythurau adrodd terfynol y prosiect (yn cynnwys unigolion sydd wedi’u henwi) a threfniadau rheoli’r prosiect.Dylid cynnwys cynllun prosiect sy’n nodi dyddiadau cerrig milltir allweddol i’r prosiect.Oes yna unrhyw faterion o ran caniatâd cynllunio - faint o'r broses sydd wedi'i gyflawni neu a yw wedi'i gadarnhau?Dylai’r achos hwn gynnwys cynllun manwl i ddangos sut caiff buddion eu gwireddu, a dylai gynnwys trefniadau monitro a chynlluniau gwerthuso (yn cynnwys nodi'r swyddog arweiniol o ran gwerthuso a dyddiad cyflwyno’r gwerthusiad i Lywodraeth Cymru?).Dylid cynnwys copi o’r Gofrestr Risg ynghyd â chynllun rheoli risg, yn cynnwys perchenogion risg.Dylai’r achos hwn hefyd gynnwys trefniadau i reoli’r contract, adolygiadau Gateway a chynlluniau wrth gefn. |

**Llofnod……………………………………………………………………………**

**Enw mewn llythrennau bras………………………………………………………**

**Swydd yn y sefydliad………………………………………………………………**

**Dyddiad……………………………………………………………………………….**